
VENDIM
Nr. 73, datë 16.5.2017

MBI LICENCIMIN E SHOQËRISË “CGC” SHPK NË AKTIVITETIN E TREGTIMIT TË GAZIT NATYROR

Në mbështetje të nenit 4 pikat 50, 107, të nenit 22 pika 2 germa “ç”, të nenit 83 pika 1, të ligjit nr.
102/2015 “Për sektorin e gazit natyror”, nenit 4, pika 1, germa “ç”; nenit  10 dhe 11 të “Rregullave
dhe procedurave për licencimin, ndryshimin, transferimin e pjesshëm ose të plotë, heqjen dhe rinovimin e licencave në sektorin e gazit natyror”, të miratuar me vendimin e bordit të ERE-s nr. 9,
datë 11.2.2011, Bordi i Entit Rregullator të Energjisë (ERE), në mbledhjen e tij të datës 16.5.2017, mbasi shqyrtoi aplikimin e paraqitur nga shoqëria “CGC” sh.p.k., si dhe relacionin e Drejtorisë së
Licencimit dhe Monitorimit të Tregut për licencimin në aktivitetin e tregtimit të gazit të shoqërisë
“CGC” sh.p.k.,
konstatoi se:
- Formati dhe dokumentacioni për aplikim (neni 9, pika 1, germat “a”, “b”, “c”) janë plotësuar në
mënyre korrekte.
- Dokumentacioni ligjor (neni 9, pika 1, germa “d/i”, “d/ii” (akti i regjistrimit dhe struktura
organizative) janë plotësuar në mënyre korrekte,
- Germa “e/vii” (garanci e performancës) është plotësuar.
- Dokumentacioni specifik për llojin e licencës (neni 9, pika 2, germa “e/i”, “e/ii”, sasia e gazit në
Nm3 dhe garancia e cilësisë së gazit ) janë plotësuar mënyrë korrekte.
- Dokumentet specifike për llojin e licencës (neni 9 pika 2 germa “e/iii” garancia financiare) është plotësuar në mënyrë korrekte.
Për gjithë sa më sipër cituar, bordi i ERE-s, VENDOSI:
1. Të  licencojë  shoqërinë CGC sh.p.k.  në aktivitetin e tregtimit të gazit natyror për një afat 5 vjeçar.
2. Drejtoria e Licencimit dhe  Monitorimit të Tregut të njoftojë aplikuesin për vendimin e bordit të ERE-s.

Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 30 ditëve kalendarike nga  botimi në Fletoren Zyrtare.

